ལྷ་ཁང་ཆེན་མོ་འདིའི་རྟེན་གྱི་གཙོ་བོ་ནི།ཚིགས་དང་པོ་བྱམས་ཆེན་ལྷ་ཁང་མཐོང་གྲོལ་ཆེན་མོ་ཡིན་པ་དང་།རྟེན་གྱི་གཙོ་བོ་རྗེ་བཙུན་བྱམས་པ་མགོན་པོ་ཡིན།ཚིགས་གཉིས་པ་ས་དགེ་བཀའ་གདམས་པའི་ལྷ་ཁང་དང་།རྟེན་གྱི་གཙོ་བོ་རྗེ་རིན་པོ་ཆེ་བློ་བཟང་གྲགས་པ་ཡིན།ཚིགས་གསུམ་པ་རྙིང་མའི་ལྷ་ཁང་དང་།རྟེན་གཙོ་སློབ་དཔོན་པད་འབྱུང་ཡིན།ཚིགས་བཞི་བ་རིགས་གསུམ་མགོན་པོ་ཡིན།ཚིགས་ལྔ་བ་བཀའ་བརྒྱུད་པའི་ལྷ་ཁང་དང་།རྟེན་གཙོ་རྗེ་མར་བ་ཡིན།ཚིགས་དྲུག་པ་གསང་སྔགས་གསར་མའི་ལྷ་ཁང་དང་།རྟེན་གཙོ་གསང་བ་འདུས་པ།བདེ་མཆོག་འཇིགས་བྱེད་སོགས་པ་ཡིན།ཚིགས་བདུན་པ་གསང་སྔགས་བླ་བརྒྱུད་ལྷ་ཁང་དང་།རྟེན་གཙོ་རྒྱལ་བ་རྡོ་རྗེ་འཆང་དང་།གྲུབ་ཆེན་ཏེ་ལོ་བ་སོགས་ཡིན།ཚིགས་བརྒྱད་པ་རྒྱལ་བ་རིགས་ལྔའི་ལྷ་ཁང་དང་།རྟེན་གཙོ་མི་བསྐྱོད་པ་དང་།རྣམ་སྣང་།རིན་འབྱུང་།འོད་དཔག་མེད།དོན་ཡོད་གྲུབ་པ་སྟེ་རྒྱལ་བ་རིགས་ལྔ་ཡིན།ཚིགས་དགུ་བ་ཀྱེེ་རྡོར་དཀྱིལ་འཁོར་གྱི་གྱན་ཐང་བྱིན་རླབས་འོད་འབར་སོགས་བཞུགས།